0 (numero)

Le numero zero, indicate per le cifra 0, indica que il non ha objectos. Le numero natural 0 es sequite per le numero 1.

Zero es un numero cardinal. Le dictionarios de interlingua non contine un forma ordinal de zero.

 Historia 

Le systema numeric roman non cognosceva le numero zero. Illo proveni del algebra arabe.

 Mathematica 

Le numero zero ha plure proprietates unic: multiplication per zero sempre da zero; division per zero non es permittite e il ha altere operationes arithmetic que non es definite pro le numero zero.

In le systema de education francese e systemas derivate de illo, le numero 0 es considerate como tanto positive como negative, alterubi como ni positive ni negative.

 Notation de computator 
Pro distinguer le cifra 0 e le littera o, on pone a vices un puncto o barra oblique in le cifra 0. Particularmente in le mundo del computatores ante le interfacie graphic de usator, isto occurreva frequentemente. Le variante con le barra 0̷ resimila le littera Ø, ma le barra non debe exir foras del forma ronde. Totevia, in le practica isto sovente eveni, erroneemente. Un disavantage es que iste notation a su vice pote esser confundite con le symbolo pro le insimul vacue del theoria de insimules, con le vocal Ø, o con le signo que indica le diametro.

0.